Mænd i massevis viste deres værd, da løbet Xtreme Mandehørm lørdag løb af stablen.

Udfordringer var der nok af for de mænd, der lørdag eftermiddag deltog i løbet Xtreme Mandehørm. Mændene skulle løbe igennem det hårde militærterræn ved Nørresundby med mange forhindringer som mudderhuller og vandpassager. Arrangørerne selv omtalte ruten som ubønhørlig. 12 kilometer der vil føles som om, de aldrig får ende. Ikke desto mindre valgte hele 1200 mænd at tage udfordringen op. Strabadserne slutter lørdag aften med en oktoberfest i Nørresundby Idrætscenter. Se en reportage fra dagen i TV2/Nord, lørdag klokken 19.30.